Brian Greene
Brian Greene (talaffuzi: Brayan Grin; 9-fevral, 1963) amerikalik fizik-nazariyotchidir. 1996-yildan Columbia Universiteti professori. Greene torlar nazariyasi, xususan, koʻzgu simmetriya sohasida ishlaydi. U shuningdek topologik flop-oʻtish ustida ilmiy ish olib borgan. Greene fanni ommaboplashtirish bilan ham shugʻullanadi, u bu yoʻlda Nozik Olam, Ikar va Vaqt Chegarasi, Koinot Matosi, Yashirin Voqeʼlik kitoblarini yozgan, tele-va kinofilmlarda suratga tushgan.